rlitschk/wikidir huggingface dataset:
Dr Sambesi, dr Grooss Fluss in dr Schbrooch vo de Tonga, isch dr gröschd Fluss im südlige Afrika. Er isch 2660 km lang. Si Quelle isch im öschdlige Angola in erä Höchi vo 1200 m. In dr Nöchi vo dr Hauptschdadt vo dr Südbrovinz vo Sambia, Livingstone bildet er d Victoriafäll. Bi Chinde fliesst er in dr Indisch Ozean. Er wird vom Kariba und vom Cahora Damm gschdaut, das si zwei vo de gröschde hydroelektrische Brojekt in Afrika. Sächs Schdaate si bedeiligt an dr Nutzig vom Flusswasser und hai ä Reihe vo internationale Abkomme abgschlosse drüber. Dr Sambesi isch für grösseri Schiff nit befahrbar. Bi dr Mündig isch er nit sehr dief und het vili Sandbänk, wiiter obe het s Wasserfäll und Katarakt. Deil vom Fluss und d Schdauseä chönne mit Flussdampfer befahre wärde. Es git vier wichdigi Brugge für zum dr Sambesi z überquere. Die oberschdi isch d Brugg bi de Viktoria-Fäll, wo Schdroosse-, Zug- und Fuessvercher zwüsche Simbabwe und Sambia möglig macht. Dr Schdaudamm vo Kariba und a Brugg bi dr Schdadt Chrundu z Simbabwe diene em Schdroossevercher. Die vierti isch d Zug- und Schdroossebrugg zwüsche Mutarara und Vila de Sena z Mosambik. An andere Schdelle benutzt mä
Fisch (Pisces) sind wächselwarmi Wirbeltier mit Kieme, wo fast usschließlich im Wasser läbe. Öbe d Hälfti vo allene Wirbeltierarte sind Fisch, die älteste Fossilie, wo bekannt sind, sind rund 450 Millione Johr alt. Me unterscheidet Knorpelfisch (Chondrichthyes), zu dene zähle unter anderem d Hai und d Roche, und Knochefisch (Osteichthyes), wo alli anderi Fisch umfasse. Zwei witeri Fischtaxa, d Panzerfisch (Placodermi) und d Stachelhai (Acanthodii), sind usgstorbe. Däm Forschigsgebiet wo sich mit Fisch befasst seit mer Ichthyologie. D Fisch sind ä paraphyletisches Taxon, das bedütöt, dass d Gruppe nid alli Nochkomme vo de gemeinsame Vorfahre vo allene Fische umfasst. Es fehle nämlig d Landwirböltier (Tetrapoda), wo eigentlich ä Untergruppe vo de Chnochefisch darstelle. So sind bispilswis d Quasteflosser und d Lungefisch änger mit de Landwirböltiere vorwandt als mit andere Fisch. Us kladistischor Sicht sind d Fisch dohär kei gültigs Taxon me, da noch die Medode nur monophyletischi Gruppe anorkannt und benennt wärde. Fisch lön sich am beste als Uusschlusstaxon definiere: Fisch sind alli Chiifermülor, wo keini Landwirböltier sind. Grundsätzlich nid zu de Fisch gehöre die Chiiferlose (Agnatha), wie bispilswis d Nünauge, wo trozdäm mängmol im populäre Sprochgebruch als "Fisch" bezeichnöt wärde. Dr Fisch wird im Christetum als Sinnbild vom Jesus
Dr Inselstaat São Tomé und Príncipe, portugiesisch „São Tomé e Príncipe“ [sɐ̃w̃ tuˈmɛ i ˈpɾĩsɨpɨ], lit im Golf vo Guinea öbbe 200 km vor der Küschde vo Afrika westlig vor Äquatorialguinea und Gabun. Bis 1975 isch s ä Kolonii vo Portugal gsi und het am 12. Juli 1975 d Unabhängikeit übercho. S Bevölkerigswaggstum lit bi öbbe drei Prozent, d Säuglings- und Chinderstärblikeit bi sechs bzw. 7,7 Prozent. D Läbenserwartig isch 64 Johr. Näbe dr Amtsschbrooch Portugiisisch, wo au d Lingua Franca isch, wärde uf de Insle no verschiideni Kreolschbrooche gschwätzt, wo uf em Portugiisische und westlige Bantuschbrooche basiere: Saotomense (70.000), Principense (1.500) und Angolar (5.000). Öbbe 80 % vo dr Bevölkerig si Katholike, 10% Protestante, Neuapostolischi und Animiste. Länderinformationen des Auswärtigen Amtes zu São Tomé und Príncipe Commons: São Tomé and Príncipe – Sammlig vo Multimediadateie Länderinformationen des Auswärtigen Amtes zu São Tomé und Príncipe Länderinformation vom CIA Factbook (englisch) Charte vo São Tomé e Príncipe Informatione über São Tomé e Príncipe
Dr Senegal (franzesisch République du Sénégal [seneˈgal]) isch e Staat z Weschtafrika. Är goht vu dr Uuslaifer vu dr Sahara im Norde, wu s Land an Mauretanie gränzt, bis zum tropische Fychtwald im Side, wu d Nochbere Guinea un Guinea-Bissau sin, un vu dr chiele Atlantikkischten im Weschte in di haiß Sahel-Region an dr Gränze zue Mali. Di sidlige Landesdail, d Casamance, wäre dur dr Chlaistaat Gambia abdrännt. S Biet vum Senegal isch scho syt em 12. Johrhundert e Dail vu dr islamische Wält un au hite bekänne si iber 90 % vu dr 12 Millionen Yywohner vum Land zum Islam. Noodäm d Region vu mehrere afrikanische Rych beherrscht woren isch, isch si anne 1895 zuen ere franzesiche Kolony wore. Am 20. Augschte 1960 isch dr Senegal unabhängig wore. Är het e Meebarteiesischtem bhalte un isch zue aim vu dr wenige demokratische Staaten uf em afrikanische Kontinänt. D Abhängigkait vu wenige Exportgieter wie Ärdnuss, Phosphat un Fisch, e waidli Bevelkerigswachtsum un e hochi Staatsverschuldig hän ab dr 1980er Johr zuen ere Verarmig gfiert un zue all greßere soziale Spannige. Derzue sin ab 1982 Sezessionsbsträbige in dr Casamance chuu. Dr Senegal isch mit dr Zyt wäge däm abhängig wore vu Kredit
Fürfisch, oft au Rotfürfisch gnennt, sind Bewohner vo de Koralleriff vom tropische Indopazifik und vom Rote Meer. Si ghöre zur dr Ornig vo dr Panzerwange. Si falle uf dur ihri grosse, fächerförmige Brustflosse, mit eme dichte Muster mit rötliche bzw. brünliche und wisse Querstreife. Die Färbige und die konturlosi Gstallt vom Fisch dient zur Tarnig und verbirgt dr Fürfisch. Fürfisch wärde je nach Art 12 bis 38cm lang. Fürfisch lebe in Fels- und Koralleriff vom tropische Indopazifik und vom Rote Meer. Einigi Arte hei e sehr grosses Verbreitigsgebiet, während anderi, wie dr Hawaii-Fürfisch numme inere sehr kleine Region läbt. Jungfisch findet me au inere Mangrove. Fast alli Arte läbe standorttreu und usschliesslich im Flachwasser. In letster Zit het me Fürfisch au im westliche Atlantik, an dr Ostküste vo dr USA, vo Florida bis New York gfunde. Das si Exemplar, wo entweder vo verantwortigslose Meeraquarianer usgsetzt si, oder wo als Jungfisch mit em Ballastwasser vo Schiff igschleppt si. Dr indischi Rotfürfisch söll inzwüsche durch dr Suezkanal ins südöstlichi Mittelmeer igwanderet si. Wie fast alli Skorpionfisch (Scorpaenidae) sind Fürfisch, mit Usnahm vom Schöne Zwergfürfisch (Dendrochirus bellus) und Bleekers Zwergfürfisch (Ebosia bleekeri), giftig. S Gift befindet sich in de 13 Hartstrahle vo dr
D Seychelle, au Republik Seychelle, kreolisch Sesel; frz. Seychelles; ängl. Seychelles) isch e Inselstaat im Indische Ozean. Topografisch gheert dr Staat zue Afrika. D Hauptstadt isch Victoria. D Seychelle gheere topografisch zue Afrika. Si lige uf em nerdlige un weschtlige Dail vim Maskarenerugge, ere untermeerische Schwelle im weschtlige Dail vum Indische Ozean. Sidli vu dr Seychelle lige vor dr oschtafrikanische Kischte d Inselstaate Madagaskar, Mauritius un d Komore. S Biet vu dr Seychelle gheert zue dr Zytzone UTC+4 (DTG: Delta). Des haißt, ass es im Winterhalbjohr e Zytverschiebig vu drei, in dr Summerzyt e Zytverschiebig vu zwoo Stunde gegeniber dr mitteleuropäische Zyt het. D Republik Seychelle bstoht us rund 115 Insle, no dr Geology sin s 42 Granitinsle un 73 Koralleinsle. Mer dailt si no ihre Lag yy in di zwoo Hauptgruppe Inner Islands un Outer Islands. S Seebiet vu dr Inner Islands haißt mer Seychelles Bank, s nimmt e Flechi vu rund 31.000 km² yy. D Inselgruppe Inner Islands zellt 32 Insle mit ere Landflechi vu insgsamt 266 km². Zue ihne gheere d Hauptinsle Mahé (154 km²), Praslin (38 km²) un La Digue (10 km²). S isch di am dichtescht bevelkert un dodermit wichtigscht Inselgruppe vum Land. Wichtigi Insle
Somalia (Somali Soomaaliya; arabisch الصومال‎, DMG aṣ-Ṣūmāl) oder Bundesrepublik Somalia isch e federale Staat im usserschte Oschte vu Afrika am Horn vu Afrika. Dr Name chunt vum Volk vu dr Somali, wu s Bevelkeigsmee bildet un au in der Nochberländer aasässig isch. S hitig Somalia isch us em Zämeschluss vu dr Kolonialbiet Britisch- un Italienisch-Somaliland entstande, wu anne 1960, im „Afrikanische Johr“, zäme unabhängig wore sin. S Staatsbiet gränzt im Oschte an dr Indisch Ozean, im Norde an dr Golf vu Aden, im Weschte an Dschibuti un Ethiopie un im Sid an Kenia. Noch em Sturz vu dr autoritäre Regierig unter em Siad Barre anne 1991 het s wäg em Burgerchrieg iber 20 Johr lang kai funktionsfähigi Zäntralregierung me gee. D Ibergangsregierige, wu ab 2000 unter em Schutz vu dr internationale Staategmainschaft bildet wore sin, sin zimli erfolglos blibe, si hän zytwys nit emol d Hauptstadt unter ihri Kuntroll brocht. Wyti Dail vum Land sin in Händ vu lokale Clan, Chriegsherre, radikal-islamistische Gruppe oder Pirate gheit. Uf em Staatsbiet hän si mit dr Zyt verschideni De-facto-Regime bildet. Vu däne strät aber nume Somaliland im Nordweschte syt 1991 no internationaler Anerkännig as aigeständigi Nation. Di ibrige, dodrunter Puntland, Galmudug un Azania,
Bade isch e frieners Land im Südweste vu Ditschland, wo i Bade-Wirtteberg uffgange isch. D Name wird hüt no hüfig für d Region bruucht, wo früehner s Land Bade bildet het. D badische Hauptlandschafte sind d Oberrhii-Ebene und de Schwarzwald. Im Norde erstreckt sich s Ländle am Main bis a d Tauber, im Süde und Weschte bis an Rhii. Im Süde bildet de Rhii d Gränze zu de Schwiiz und im Weste gege s Elsass und d Pfalz. Im Norde gränzt Bade a Hesse und Bayere, im Oste a Wirtteberg. Im Süde isch d Oschtgrenz vormals zum Firschtebergische. S Fürschtetum Firschteberg ond no weitere Gebiat am weschtlicha Bodesee bis zom Linzgau na sind no im 19. Jahrhondert ins badische aigliidert worre. Seitdem isch en Zipfl vum Hohezollern is Badische nai gange. gordnet vu Norde noch Süde Taubergrund Bauland Rhiitaal Odewald Kraichgau Kurpfalz Hanauerland Oordenau Kaiserstuehl Briisgau / Briisgi Markgräflerland Wiisetaal Schwarzwald Boor Hochrhii Hotzewald Chleggau / Chleggi Hegau / Heegi Linzgau Bodesee D Hauptstadt isch bis zum Zweite Weltkrieg Karlsrueh gsi. Denooch isch Friiburg Hauptstadt vu (Süd-)Bade gsi. Karlsrueh isch hit Sitz vum ditsche Bundesverfassungsgricht. Großstädt uf badischem Gebiit sind (vu Nord noch Süd): Mannem, Heidelberg, Karlsrueh, Pforzheim und Friiburg
Fisch chan folgendes bedüte: Fische, Wirbeltier, wo im Wasser läbed Speisefisch, e Kategorii vo Läbesmittel Fische (Sternbild) Fische (Tierkreiszeichen) Fisch (Christentum), e religiöses Symbol Fisch (Wappentier), e gmeini Figur i de Heraldik Fisch (Saargau), e Ortsgmeind im Landchreis Trier-Saarburg, Rhyland-Pfalz Fisch isch de Familiename vo folgende Persone: Bernhard Fisch (* 1926), en dütsche Autor Erika Fisch (* 1934), e dütschi Liechtathletin Hans Ulrich Fisch (1583–1647), en Schwizer Glasmoler und Buechillustrator Heinrich Fisch (1925–2008), en dütsche Pädagog und Sozialwüsseschaftler Jörg Fisch (* 1947), en Schwizer Historiker Klaus Fisch (1893–1975), en dütsche Moler Manfred Norbert Fisch (* 1951), en dütsche Ingenieur und Hochschuellehrer Michael Fisch (* 1964), en dütsche Literaturwüsseschaftler und Schriftsteller Nathaniel Fisch, en US-amerikanische Physiker Roberto Fisch (1956–2012), en Schwizer Offizier Rudolf Fisch (Arzt) (1856–1946), en Schwizer Missionsarzt Rudolf Fisch (Psychologe) (* 1939), en dütsche Sozial- und Organisationspsycholog Sabine Fisch (* 1970), e öschtrychischi Autori Stefan Fisch (* 1952), en dütsche Gschichtswüsseschaftler Walter Fisch (1910–1966), en dütsche Politiker (KPD) Willy Fisch (1886–1963), en dütsche Offizier und General vo de Flüger Lueg au: Fisch-Luzie Rührfisch Zwiebelfisch (Buchdruck) Fish Visch
D Republik Sudan (arabisch جمهورية السودان , Dschumhūriyyat as-Sūdān) isch ä Staat in Nordost-Afrika mit Zuegang zum Rote Meer. Bis zue dr Abspaltig vum Sidsudan am 9. Juli 2011 isch er mit 2,6 Millione Quadratkilometer s'gröscht Land vu Afrika gsi. An sine neije Grenze liige im Norde an Ägypte und Libye, im Weschte an Tschad und die Zentralafrikanisch Republik, im Süde dr Südsudan, im Oschte an Äthiopie und Eritrea. Mit erä Flechi vo knapp 1,9 Millione Quadratkilometer isch s Land öbbe fimfmol so grooss wie Dütschland. Im Jänner 2011 isch e Abstimmig iber d'Unabhägigkeit vum eher chrischtlich-animistisch prägte Side vum muslimisch-arabisch prägte Norde erfolgt. Sälli Abstimmig het mit fascht 99% vu dr Stimme e Zuestimmig fier d'Deilig vum Land ergä. Dr Sidsudan het sich no am 9. Juli 2011 fir unabhängig erchlärt. D'Grenze zwische beide neje Staate isch aber in ere eelriiche Gegend strittig, so dass e sällewäg e Chrieg befürchtet wird. E Dail vum ehemolige Gsamtstaat Sudan isch Deil vu dr Großlandschaft Sudan un dr Sahelzone. Syy Relief wird vu dr Beckelandschaft vum Nil un däm syne Randgebirge bstimmt. Im Nordoschte lyt s Bärgland vum Dschibal al-Bahr al-ahmar am Rote Meer, wu bis uf e Hechi vu 2.259 m
Dr Schabbat oder Schabbos (hebr. שבת ), jiddisch Schabbes, draditionell z Europa Sabbat, isch dr letst Dag vo dr jüdische Wuche und dr wöchentlig Ruhedag. S Wort chunnt vo hebr. שבת ‘sitze’. Wie dr Schabbat entstande isch, isch unbekannt. Noch dr Bible (2. Mos. 20, 10f.) isch dr Schabbat ä stränge Ruhedag, wo jedi Arbet—usser dr Rettig vo Läbe odr dr Vermiidig vo Liide—verbote isch. So muess mä zum Bispil d Chüeh mälche, wil si sust wurde an ihre übervolle Uter liide. Wil aber d Arbet verbote isch, muess es as ä Wärk um Gottes Wille usgfüehrt wärde, das heisst, es daf kei Verdienst drbi si. Die rabbinisch Dradition het genaui Regle festgleit, wo die ganzi Ziit erneueret und de Bedingige, wo sich verändere, abasst wärde. As Arbet zele au chliini Sache, wie s Azünde vo Füür. Vo do isch festgleit worde, ass au s Azünde vom Strom verbote isch. Religiösi Jude, wo doch nit uf elektrischs Liecht am Schabbat wei verzichte odr in Hochhüüser wei d Lift bruuche, hai technischi Lösige für sonigi Broblem gfunde, wie automatischs Azünde und Uslösche vom Liechd. Au s Reise isch verbote uf Grund vo 2. Mos. 16, 29. Noch dr Mischna daf mä
As Tanach oder Tenach [taˈnaχ] oder [təˈnaχ] (hebräisch ‏תנ״ך ‎ TNK) bezäichnet s Juudedum ihri heilige Schrifte, wo as normativ für si äigeni Religion gälte. Dr Tanach bestoot us de drei Däil; Tora („Awiisig“), Nevi’im („Brofeete“) und Ketuvim („Schrifte“). TNK isch s Akronym vo de Aafangsbuechstaabe vo dene Däil – Tora, Nevi’im u Ketuvim. Si enthalte im ganze 24 Büecher, wo uf Hebräisch verfasst si. In zwäi von ene het s e baar aramäischi Teggstpassaasche. In dr nöijere Sekundärlitratuur wird dr Tanach vilmol as die „jüüdischi“ oder „hebräischi Bible“ bezäichnet. S Christedum het alli Büecher vom Tanach übernoo, si e chli andersch aagordnet und as s Alte Testamänt kanonisiert. Di hebräischi Bibel isch chly andersch ufboue als di chrischtlechi Bibel. Der Grund derfür isch ds hebräische Dänke. Das heisst, d Büecher hei zum Teil e ganz wychtigi Ufgab erfüllt. Es isch also kei historischi Reihefolg vo de Büecher gsi. D Chronik isch nach der Rückkehr i ds verheissne Land gschribe worde u der Maleachi isch no später gschribe worde als d Chronik. Trotzäm isch der Maleachi nid ds letsche Buech im Tanach. Der Daniel wird vo de Chrischte als Prophet agluegt u der Josua als Gschichtsschryber. Der Tanach kennt allerdings
De Nil (arabisch النيل‎, an-Nīl) isch en Strom in Afrika. De Nil entspring i de Berge vo Ruanda und Burundi und mündet is Mittelmeer. Dezwüschet flüsst er dur sechs Länder: Burundi, Ruanda, Tansania, Uganda, Sudan und Ägypte. Bsunders für Ägypte hät er e sehr grossi wirtschaftlichi Bedütig und gilt als Lebensodere für Millione vo Lüüt. Mit sine 6'671 Kilometer Längi isch de Nil de längschti oder zweitlängschti Fluss vo de Welt. Das chan mer nöd so gnau säge, wiil me d'Quellflüss vom Amazonas nöd so gnau bestimme chan. Dä Nil hät zwei Quellflüss - de chürzeri „blaui Nil“ und de dütlich längeri „wiisi Nil“. De Hauptfluss vom Nil, de Wiisi Nil chunt vo de Quellflüss vom Akegera-Nil oder au Kagera-Nil us Ruanda, Burundi und Tansania. Vom Luvironza-Ruvuvu-Ruvusu-Akagera, em längschte Quellfluss vom Nil flüsst er 6'671 km noch Norde bis is Mittelmehr. De Nil änderet uf em Weg in Norde sin Name es paarmol. Zerscht heisst er Akagera-Nil in Ruanda, flüsst a de Grenze vo Ruanda, Tansania und Uganda entlang und mündet in Viktoria-See. De Fluss wird bis zu dem See zum Teil nonig als Teil vom Nil aaglueget. De Fluss verlot denn als Viktoria-Nil de Viktoriasee im Norde. Er flüsst
Dr Europa-Park z Ruescht isch mitere Gsamtflächi vo rund 950'000 Quadratmeter dr gröschti Freizitpark vo Dütschland. S Europa-Park-Resort ligt noch vo dr Gränze zu Frankrych. Im Johr 2016 hän über 5,5 Millione Mensche dr Europa-Park bsuecht. Mit däm isch är dr Freizitpark mit de meischte Bsuecher uf dr Wält. In 18 Themeberych, drunter 15, wo uf Länder bezoge si, findt mä über 120 Attraktione und e Reie Shows. Zum Park khöre au füf Erläbnishotel und e Kino. Als Signet hät de Europa-Park de Schriftzuug „EUROPA PARK“ mit gäle Buechstabe uf blauem Grund. Zmitzt über de beide Wörter sind drü Stärne, wo mit ihrne Zacke Flügelbewegige aadüted. D Erkennigsfigur isch d Euromuus. Dr Park bsitzt yber 120 Attraktione. Dervo sind 11 Achterbahne, 44 Bahne, 18 Themeberych, 5 Hotel, 11 Shows und dr Räscht bestoht us Läde mit Suwenir oder Süessikeite und Restaurant. Dr Park het 16 Themeberych. 13 sind länderbezoge oder regionbezooge. Die sind: Italie (1982) Niiderlande (1984) Östrych (1984) Ängland (1988) Frankrych (1989) Skandinavie (1992) Schwyz (1993) Spanie (1994) Dütschland (1996) Russland (1998) Griecheland (2000) Portugal (2005) Island (2009) Irland (2016) Die andere drei Themeberych häi nut mit Länder z tue. Die sind: Abenteuerland (1975) Märchenwald (2011) Arthur im Keenigrych
Chander isch e Chleistadt zwüsche Lörrach und Friiburg in Bade-Württeberg. Chander ligt im Südweste vo Bade-Württeberg im Markgräflerland. Die nördlichi Grenze verlauft bim Hochblaue, wo d Quelle vo de Kander isch. De Ort isch in die folgende sechs Ortsdeil glyderet: Füerbach Dannechilch Holze Riedlinge Sitzechilche Wollbach (Wullbach) Wie Fünd vo de Archäologe zeige, isch Chander scho in vorgschichtliche Zite besydelt gsi. Wohrschints isch s Vorcho vo Ton di wichtigsti Ursach dodefür. Zum erschte Mol erwähnt worre isch Chander im Johr 766, und zwar vom Chloster Lorsch. Des hät um die Zit Yselyferige vo Chander kriegt. De Abbau und d Verarbeitig vo Yse hän während em ganze Mittelalter e wichtigi Rolle für d Wirtschaft z'Chandre gspylt. Ursprünglich isch Chander uss de folgende drei Ortschafte zämmegwachse: Chander, öppe dört, wo hütt die evangelischi Chilche isch Minderchander, im Berych vom Lippischbach e Sydlig im Dalgrund vo de Chander bi de Papiermüehli Chander isch d Hauptstadt vo de Herrschaft Sauseberg gsi und mit derre zämme im Johr 1503 an d Markgrafe vo Bade koh. 1848 hät uff de Scheidegg e Gfæcht zwüsche badische Revolutionäre und hessische Truppe stattgfunde. Friehner hät Chandre zum Landchreis Mülle ghört. Sit 1972 ghört s zum Landchreis Lörrach, nochdem de
Kadesch (au Qadesch) isch ä Stadt im altertümlige Mittlere Oste gsi. Si isch im Weste vo Syrie am Orontesfluss gläge. Dr Herrscher vo Kadesch het zur Koalition vo de syrische und kanaanitische Brinze ghört, wo brobiert hai d Expansion vo Ägypte aazhalte. In dr Ziit vo dr gröste Uusbreitig vom ägyptische Neue Riich het d Stadt zum Iiflussgebiet vo Ägypte ghört. Wi sich s Riich vo de Hethiter usbreitet het, isch Kadesch schliesslig an si gfalle. Us dere Ziit kennt mä dangg dä Amarna Brief drei vo de König vo Kadesh: dr Sutatara, dr Etakkama (au Aitagama) (öbbe 1340), Niqmadu, dr Sohn vom Etakkama Dr Pharao Seti I. isch uf siine militärische Kampagne bis noch Kadesch vorgstoosse, und het dört ä Siigerstela ufgstellt. D Stadt isch aber churz noch em Abzug vo de ägyptische Druppe widr an d Hethiter gfalle. In siim fümfte Regierigsjohr, öbbe 1273 vor dr Ziitwändi, isch dr Ramses II. mit vier Divisione gege Kadesch zoge. In dr Schlacht, wo westlig vo dr Stadt stattgfunde het, isch d Vorhuet vo de Ägypter under em Ramses sälber fast vernichtet worde, aber d Intervention vo Druppe us Amurru hai d Lag grettet. D Ägypter hai sich widr noch Süde
Swasiland, syt 2018 offiziell Eswatini, uf siSwati eSwatini [ɛˈswɑːtɪni], isch e Binnestaat im sidlige Afrika. Är gränzt an Sidafrika un Mosambik. Nationalfyyrdig isch dr 6. Septämber, dr Johresdag vu dr Unabhängigkait anne 1968. D Staatsform isch faktisch en absoluti Monarchy. Eswatini giltet as mittel entwicklet Land, im Index vu dr mänschlige Entwicklig vu 2019 stoht s uf em 138. vu 189 Blätz. Di ainzige Großstedt vum Land sin Manzini un d Hauptstadt Mbabane. S Chenigrych Swasiland isch mit ere Flechi vu 17.363 Quadratkilometer dr zweetchlaischt Staat uf em afrikanische Kuntinänt. D Nochberländer vum Binnestatt sin Mosambik im Oschte un di sidafrikanische Brovinze Mpumalanga im Norde un Weschte un KwaZulu-Natal im Side. D Staatsgränze isch insgsamt 535 Kilometer lang, 105 Kilometer dervu zue Mosambik un 430 Kilometer zue Sidafrika. Dr Lusutfu, au Great Usutu River un im untere Lauf Maputo gnännt, isch dr lengscht Fluss vum Land. Eswatini isch vu Weschte no Oschte in vier Landschaftszone glideret. Im Weschte vum Land lyt s Highveld (Hochland), wu ne mittleri Hechi vu 1.300 Meter ufwyst un no Weschte in di sidafrikanische Drakensbärg ibergoht. Di hegscht Hebig z Swasiland isch dr 1.862 Meter hoch Emlembe bi dr Weschtgränze. Rund e Sechstel vum Highveld isch
Tansania, amtlig Jamhuri ya Muungano wa Tanzania isch e Staat z Oschtafrika. S lyt am Indische Ozean un gränzt an Kenia un Uganda im Norde, Ruanda, Burundi un di Demokratisch Republik Kongo im Weschte un Sambia, Malawi un Mosambik im Side. Tanganjika (s Festlandgebiet zsämme mit der Insle Mafia) isch 1961 vo der Mandatsmacht Groossbritannie unabhängig worde und het sich 1963 mit Sansibar (d Insle Pemba und Unguja) zu Tansania zsämmegschlosse, dr Name vom Land isch us Tanganjika, Sansibar und der Bezeichnig Azania zsämmengsetzt. Tansania het öbbe 37 Mio. Iiwohner, wo meh as 100 verschiidnigi Sproche schwätze, die meiste Bantusproche, au nilotischi und kuschitischi Sproche wärde gredet und Arabisch. D Hauptstadt vom Staat isch Dodoma, dr Regierigssitz und grössti Stadt isch Daressalaam. S tansanisch Feschtland bstoht us ere 16 bis 64 Kilometer braite Kischtenebeni mit tropischer Vegetation, dr 213 bis 1067 Meter hoch glägene Massai-Savanne im Norde un eme Hochplatoo im Side (900–1200 Meter), wu bis zum Malawisee goht. Dr Zäntralafrikanisch Grabe goht im Weschte vu Tansania dure, dr Oschtafrikanisch Grabe verlauft zmittse dur s Land. Zyyge vu dr geologische Vorgäng in däre tektonische Bruchzone sin riisigi Krater un Vulkane wie dr Mount Rungwe (2960 m), dr Mount Meru (4562
Rolex isch e Schwitzer Uhremarke, wo z Gänf und z Biu i dr Schwiz härgsteut wärde. E Rolex isch im mittlere und im obere Prissegmänt agsidlet: e tüpische Uhr choschtet zwüsche viertuusig und zwänzgtuusig Franke – aber d Priise si oben offe. Di genaue Verchoufszahle wärde nid veröffentlicht, me geit aber derfo us, das so öppe 800,000 Uhre pro Jahr verchoufft wärde. Ds Unternäme beschäftigt z Gänf 5000 Agschteuti, z Biu 2000. E Rolex isch im Luxussegmänt aagsidlet u wird oft aus Statussümbou aagseh. Si gnüsse ne sehr e guete Rueff bezüglich Gnauigkeit; ihri Uhrwärch si i dr Regu nid sehr kompliziert, defüür aber umso zueverlässlicher. Dr Ursprung vom Name Rolex isch nid ganz klar. Me munklet, dass es vo "horlogerie exquise" chunt (so öppis wi "usserordentlichi Uhrmacherkunscht"). Dr Name „Rolex“ isch am zwöite Juli 1908 hingerleit worde, das heisst, dass dr Name im Jahr 2008 hundertjärig worde isch. Dr Grossteu vo Uhrwärch wärden z Biu im Kanton Bärn härgeschteut. Dr Räscht vo dr Uhr wird z Gänf hergeschteut: ds Armband u dr Uhrchaschte in Plans-les-Ouates, ds Zifferblatt in Chene-Bourg, u ds Zämesetze vo dr Uhr wird in Acacias bim Houpsitz gmacht. Aui Rolex chöme mit emene COSC Zeritifikat. D
Arara isch e Schdat im Bundesschdaat Paraíba z Brasilie. Ir Schdat säuber wohne öppe 13.258 Iwoner(2014). Si isch 155 km vo dr Hauptstadt vo Paraiba, João Pessoa, entfärnt und lit uf em Hochplateau vo Borborema, 467 m üM. Vor em Zweite Wältchrieg isch Arara ä Deil vo dr Stadt Serraria gsi. Am 1. Dezember 1961 isch si vo Serraria drennt worde. Sitdäm isch s ä eigeständigi Gmeind. Commons: Arara (Paraíba) – Sammlig vo Multimediadateie D'Website vo der Schdat (portugisisch)